
EDITORIAL 

Apreciabel lektoman, 

Por fin, den e di dos parti di aña 1980, Centro di Bario Nórd s saca su (revista) Taray for di 
laman atrobe. 

E piscadoman anterior a saca ^'Taray^^pa delaster bes na desember 1979. 

E piscadoman a keda basta tempo sin pisca nada, dor cu laman tabata sushi i bruto i dor 
di cambionan den e tim di piscadornan mes. 

Nos ta trahando completamente cu miembronan nobato nobato. Nos revista ta sumamente 
hoben i çu smak pa trese algo riba mercado. Apesar cu mayoria di e miembronan ta stu- 
diante, togeempuhe pa trese algo tey. Pa yega na un revista no ta fasil, debi na e contra- 
tiemponan . I tog nos a disidi cu e revista mester sigui aparesé. 

Un di e metanan pas prinsipal di (revista) Taray ta di duna e pueblo di Nóord informashon- 
nan educativo ariba tereno sosial-cultural y e bai-bin di C.B.N. 

Nos di e revista ta purba di hasi nos posibel pa trese articulonan cu ta mteresante i alabes 

util pa e pueblo di Nórd. __ 

Pa e motibo ey nos ta conta riba cooperashon di tur nos lektornan pa e ana aki. E costo d 

bida a subi i e gastonan di Taray tambe a subi. Ta pesey conhuntamente nos a disidi pa hi- 
sa e prijs na un minimo di F. io,-pa e siguiente lunanan di aña 1980. Na tur e abonadonan 
bieu di revista Taray nos kier a pidi nos disculpa. Nos ta spera cu nos abonadonan lo duna 
tur nan cooperashon y pone nan confianza atrobe den nos tim nobo, pa asina e revista aki, 
por bira e contakto prinsipal entre e Centro y e pueblo. 




FORMULARIO PA ABONA ARIBA TARAY 


Mi kier aboná ariba Taray pa e resto di aña 1980. 

4 » 

Mi nomber .. 

Mi adrés ta... 

Mi ta paga F. 10,— pa e resto di aña 1980. 

Por pasa paga e suma di abonado tur dia na Centro di Bario Noord entre 9 or i 12 or di 
mainta sera Srta. Cresencia Kelly. Cu esepshon di diabierna tambe nos lo bende e revista na 
F. 1,50 paehemplar. 











C€hTRO Dl Bi^WO ITOORD 

FUNDADION PA STIMULA DESAROYO SPIRITUAL, SOCIAL Y CULTURAL Dl NOORD 
NOORD 74 - P.O.B. 322 - TEL; 4658 - ARUBA 


Apreciabel habitantenan di Nórd, 

Pa medio di e revista aki di esta TARAY, mi kier a laga e pueblo di Nórd sabi 

cu entrante 1 di Mart, 1980, mi (persona) ta trahando na Centro di Bario Nórd como traha- 
dó cultural. Mi tareanan ta pa traha conhuntamente cu e habitantenan di Nórd na e biene- 
star di pueblo di Nórd. 

Tur idea, inisiativa, kritika cu bosonan tin, pasa libremente na Centro di Bario. Tambe por 
ta problemanan individual o solamente pa informashon di algun cos pasa trankil Nos lo 
sinta combersá. 

Tur dia mi ta den Centro di Bario Nórd, solamente dialuna atardi y diabieme mainta mi ta 
na ofisina di Osticiba na Dakota. 

Meta di Centro di Bario Nórd ta: Stimulá desaroyo spiritual, sosial y cultural di e pueblo di 
Nórd. 

Sperando ariba tur e cooperashon di bo, mi ta caba cu mi cordial saludo pa un i tur. 



Te despues na C.B.N. 

Glenda Gil 



Actual miembronan di Directiva: 

Sinta di robes pa drechi: Chin k., Ita R., Glenda Gil (soc. werkster), Pedro T., Nel S., 

Chin R., 

Patras: Betto C., Candy B., Jossy T., Co L., y Ovito T. 

Ausente riba potret ta: Felix F., Silo B., Frido C., Maria T., Cecilia S. y Chinda S. 

"YUDA C.B.N. TRAHA DURO PA NOORD TIN UN BON FUTURO" 

EDVCASHOIf ¥ BISCIPLIM 


Bastante diti'cil ta resultá pa bisa o 
skirbi algo referente educashon. 

E palabra educashon ta mashá com- 
plica. Educashon nos no mester bru- 
ha cu disciplina, maske cu nos por 
combiná nan. Tampoco educashon 
y of disciplina ta algo cu ta ser ha- 
yá esclusivamente den bankinan na 
school. 

Educashon ta cultivá y discipliná e 
mente y otro facultadnan pa medio 
di enseñanza. No solamente ense- 
ñanza na school door di maestro- 
nan, pero tur clase di enseñanza 
positivo, ta contribui na engrande- 
cé un persona. 

SORTO Dl DISCIPLINA 

Tin hopi sorto di disciplina- esun cu 
e mayor ta estrictamente autorita- 
rio, cu ta bisa, "No" na casi tur cos; 
esun cu ta bisa "Si'" na casi tur cos 
y e otro cu ta bisa "Si' of No" segun 
e mucha su estado di inteligencia y 
dentro di loke ta spera cu e lo com- 
prende y loke ta spera di dje. 
Tin nivelnan pa discipliná. Ta estisti' 
moda pa pone orde ariba cada mu- 
cha, pero nos no mester usa e forma 
di coge e mucha y batié, grité, huré, 
etc. 

Esaki ta e forma mas indeseá di dis- 
ciplina. 

Tin mayor cu no por imponé nan 
autoridad y ta usa lágrimas y pala- 
branan manera; "Bo no ta stima 
Mama, etc." 

Un otro metodo ta e sistema di pa- 
pia cu e jiu, trata na comprendé y 
straf é si tin mester. Tin mucha cu 
ta reacciona cu esaki, aunke tin 
otro cu simplemente ta palabra bo 
a gasta. 

Tambe nos por purba un sistema 
mas y esaki ta bai adaptando e tec- 
nica di disciplina na e abilidad, in- 
terés y flaqueza o sistema di desa- 
rollo di e mucha. Pa esaki nos mes- 
ter comprenshon pa tur e sorto di 
comportamento cu nos ta deseá. 


Por sugen' hopi forma pa discipliná. 
Bo por ta di acuerdo o no, discipli- 
na pa cada individuo ta algo mashá 
personal. Cada mayor sa cuá ta e 
método cu ta mihor pa nan jiu. Nin- 
gun persona p'afor di e circulo fa- 
miliar por bin siña con pa pensa. Si- 
nembargo tin algun sugestion cu tin 
ora sa yuda. 

MANTENE LOKE BO A BISA 

Den hopi caso a resultá más exitoso 
ora cu mayornan ta mantené firme 
den nan sistema di disciplina y nan 
decision. Asina e mucha sá kiko e 
mester tene cuenta cuné. Si bo de- 
cidi' di cambia bo idea, esaki lo no 
stroba e mucha, pero corda aclará 
e rason pa e cambio. Generalmente 


bida di e mucha ta resulta mas fá- 
cil si e sá cu e por confia cu abo ta 
mantené bo palabra. 

ACUERDO ENTRE MAYORNAN 

Ideanan di educashon y disciplina 
sa varia entre e mayornan, pero nan 
mester sá cu si acaso nan no ta di 
acuerdo cu otro su decision, pa no 
discuti' esaki den presencia di e mu- 
cha. Disciplina ta bai malo si e ma- 
yoman mes ta faya di apoyá otro y 
peor ta, si nan ta criticá otro dilanti 
di e jiu. 

Uni' den tur cos nos ta alcanzá nos 
meta y di e manera aki un mehor 
futuro pa nos mes y pa nos jiunan, 
semper teniendo cuenta ca cada 
mucha tin su mes personalidad. 

GINA 

DERAMENTO Dl GAY 


E aña aki fiesta di Sari Wan ta cai 
ariba un diamars, esta dia 24 di 
Yuni. Aki na Aruba (e fiesta aki) 
nos ta selebrá cu e tradishonal dera- 
mento di gay. 

Deramento di gay, segun informa- 
shonnan cu nos a obtené, ta un di e 
fiestanan folklorico di Aruba cu ta 
existi' pa mas o menos 100 aña ca- 
ba. I segun e mesun bieunan, dera- 
mento di gay ta un fiesta simbólico, 
ku alabez, parsialmente, ta doktrina 
di evangelio. Deramento di gai ta 
consisti' den traha un buraco, i den 
e buraco ey nan ta hinka un gay of 
puitu i esnan ku tin nan wowo tapá, 
tin ku trata na mata e gay, of sea, 
decapitá esaki. (Kita su cabes afó). 
Simbolicashon ta consisti' tambe, di 
cu anteriormente San Wan a ser de- 
capitá. (nan a corta su cabes afó). I 
e persona ku mata e gay, ta haya 
premio consistiendo di botternan di 
bebida. I e mesun persona ey ta sen- 
tro di importansia. T'é ta manda 
den e fiesta cu ta sigui despues. Pro- 
ménan ayá, fiesta di deramento di 
gay ta cuminsá di 4'or óf 5'or di 
atardi, despues e fiesta mes ta cu- 
minsá banda di 7'or i esaki ta sigui 
den oranan di mainta. 

Por resultá cu e fiesta por dura hen- 
ter e di'a siguiente, esaki si e mester 
cay durante un fin di siman. E ma- 
tadó di gay ta ser introdusi' na e 
fiesta, i ta esun tambe ku ta habri e 
fiesta ku e dams di mas bunita. Pa e 



fiesta di San Wan tur hende muhé 
tabata bisti na hel. Esaki tambe tin 
su simbolismo. 

Bieuwnan ta bisa, cu durante luna 
di yuni, kibrahacha ta floria (hel), i 
ta pesey e colo aki a ser escohi' pa 
fiesta di San Wan. Antes tambe, ri- 
ba bispu di fiesta di San Wan, hen- 
denan tabata sende candela tur ca- 
minda pero candela grandi. Esaki 
tabata pa avisá hendenan ku e di'a 
siguiente ta di'a di San Wan. 
Hombeman tabata bisti nan bachi, 
pero durante e baliamento nan ta- 
bata kita esaki. 

Aki na Aruba e fiesta aki ta menos 
popular awendi'a, pasobra e bieuw- 
nan a bira mas bieu, pero e hoben- 
nan no ta na haltura di e fiestanan 
aki. E fiesta aki tabata serteni' na 
Angochi i tambe den bisindario di 
Sta. Cruz, na cas di un Toy Willems. 
Tambe nos kier informá cu promé 
ayá, ya pa 3'or di atardi tur hende 
tabata prepará pa bai deramento di 
gay. Tambe mucha muhénan chiki- 
to tabata bisti un sinta hel den nan 
cabez. I si boso ripará bon, inte- 
grantenan di Conhunto Folklórico 
Arubano ta usa un dashi hel riba e 
di'a aki, ora cu nan ta bai toca. 

RELATO BIAHE PA BONAIRE 
GRUPO "FOLKLORICO KIBRA- 
HACHA" Dl NOORD. 

Dia 29 di aprel u.p. Grupo Folkló- 


rico Kibrahacha di Noord bou di 
direkshon di Yuffr Man'a Tromp a 
biaha pa Bonaire pa duna dos pre- 
sentashon aya nan bou auspicio di 
Centro Cultural Bonaire. E grupo 
a biaha cu Ferry "Mistic Isle". 
Un total di 47 persona y 14 auto a 
forma parti di e grupo, fuera cu a 
biaha adishonal 12 persona y 4 au- 
to. Cu e biahe di Aruba pa Bonaire 
mes nos a haña nos confrontá cu 
bientonan fuerte y olanan grandi cu 
consecuentemente a marea hopi 
hende, ya cu e biahe a dura 12 ora. 
Na nos yegada na Bonaire 7.30 di 
mamta, nos a bai direktamente pa 
nos hotel, esta "Aqua Habitat" na 
unda nos a reservá "casita". Parti 
mamta nos a sosegá ya cu e curpa- 
nan á keda bastante molestiá di e 
biahe. 

Parti di atardi a hasi un "training" 
na di lugá di e presentashon.cu y 
anochi pa 8 or nos promé presen- 
tashon mester a tuma lugá. E pre- 
sentashonnan a tuma lugá den 
Jeugdhuis Jong Bonaire y tabata 
diaranson di'a 30 di aprel, Aña di La 
Reina, y diawebs 1 di mei, dia di 
Obrero. Den tur dos e presenta- 
shonnan nos a presentá conhunta- 
mente cu Grupo Folklórico Cayena 
y Grupo Folklórico Kibrahacha di 
Bonaire, por sierto dos grupo hube- 
nil, ya cu nos grupo ta consisti' di 

(Continuashon pag. 4) 

DERAMENTO Dl GAY - TA DATA FOR Dl AÑA 1862. 

1. San Wan ta bin, San Wan ta bai 
San Wan ta bin, San Wan ta bai 
At'e cu e palu den su man, 

Cu su wowo bon mará. 

Refran: Der'e gay, der'e gay Coro: pa nos soyé 

„ „ „ „ panoscomé 

„ .. pa nos plumé 

„ „ „ „ pa nos maté 

„ „ „ „ panossoyé 

„ „ „ „ panosplumé 


unicamente parehanan casá di en- 
tre 30 y 50 aña. Contrario na nos 
parehanan nos direktora so ta sol- 
tera y mas yong, sin embargo ta ha- 
siendo un gran labór. 

Nos bailenan a wordo compaña mu- 
sicalmente pa "Ti'pico del Campo" 
bou direkshon di sr. Louis Figaroa, 
kendenan a biaha huntu cu nos pa 
Bonaire. 

Nos por considerá nos presenta- 
shonnan na Bonaire como un gran 
éxito ya cu tur dos anochi a atraé 
sala yen y nos a risibi' bastante com- 
pliment. E baile cu a atraé e publi- 
co mas tabata e baile di San Wan 
(Dera Gay). 

Nos Presidente di grupo, Thomas 
Quandus, a wordo sorpresá cu un 
bunita placa na nomber di Grupo 
pa su esfuersonan hasi pa realisa- 
shon di e biahe pa Bonaire. 
Diadomingo mai'nta tempran nos 
mester a lanta pa prepará pa e biahe 
di regreso pa Aruba. Pa 8.45 or Fer- 
ry a sali fo'i Bonaire. Contrario na 
di'a cu nos a biaha pa Bonaire, e bia- 
ha aki laman tabata, calmo y nos a 
biaha trankil bek pa Aruba. 

Nos biahe pa Bonaire tabata posibel 
grasias na e tremendo acogida di 
nos miembronan, pero tambe co- 
mersio local a contribui' fantástica- 
mente cu nos grupo y algun persona 
na Bonaire, kende nan nomber ya 
ta mencioná den e relato aki. Grupo 
Folklórico Kibrahacha di Noord 
por mira atras riba un biahe masha 
exitoso y otro aña cu poder di Dios 
nos ta spera di realisá un biahe simi- 
lar, pero talbez pa un otro isla. 

Aruba, Mei 1980 


2. Amigo, tur, ban hal'un banda 
Pa Don Wan bai mata e gay 
At'e cu e palu den su man, 

Cu su wowo bon mará 

Refran: 

3. Don Wan cu e palu ariba abou 
Ta balia bai p'e mata e gay 
Ata don Wan a mata e gay, 
Core mira, el a maté 

Refran: 


GRUPO FOLKLORICO KIBRA- 
HACHATA CONSISTI Dl: 

Thomas Quandus, Nelson Sprock, 
Thomas Farro, Walter Frans, Fran- 
sisco Giel, Elio Scharbaay, Goy 
Tromp, Lino Gil, Tommy Figaroa, 
Ina Quandus, Lucia Sprock, Emy 
Farro Carmen Frans, Filomeno 
Giel, Agnes Tromp, Canisia Schar- 
baay, Anna Tromp, Diana Figaroa, 
Editha Farro, Maria Tromp. 

POS ABAO ta jen di trabao, 
ay, kwidao. Shon ta bispao, 
ajo, Pelao. 


Bay MALMOK, 
pa balia rock, 
riba floer di mahok. 


WESPEN tanten cu bo no sa ta cu ken 
bo no por bai tren. 

ROOI SANTO, scucha bo canto, 
pakiko tanto llanto? 



MARGARITA ROZA 



BORONCANA cu su flus di lana, 
ta di paranda, 
cu Burundanga. 


KURIMIAUW ta hole bakijauw 
pesey Compa pushi ta miauw. 


BAKVALsu carnaval, 
ta jen di canibal, 
cu no tin rival. 

SALIÑA SERCA malbado cu bo ta, 

dfcontaevnanbotaankra? 

Halalew for mi cerca. 






Margarita Roza 
Chenchen su moza 
Ku ta traha kroket 
Y gusta haci pret 
Bo ta canta preciosa 
Nos tur a goza 
Margarita 

Danki pa bo poesia 
Ku hopi melodia. 


Na KAMAY tin un cabay, 
CU SU pata di pagav, 
ta warda papay, 
pa tira taray. 




O 

TURIBANA ta tur di banda, 
di carga cana, ^ 
pa jena e bagaña. 


NORT tin un kot, 
den cashot, 
e ta frot. 


BOEGOEROEI i su doei, 
cu nan barica jen di coecoei 
ta grita oei, oei, oei. 

SHABA stop di gaba, 
bo no por imita abba, 
anto bo ta gaba? 


SABANA LIBER ta mescos, 
cu un tiger di lucha hber, 
tur ora su bida ta na peliger. 

KUDAWECHA ta tur na mecha, 
pa sendeepara flecha, 
di Ma Checha. 


i>P 


«2. C7 H 
3 ^ > 
a a Z 

C Q) 
ct. I— 


a co ^ 

^ 3 H 

Q) ^ 

n Z' 

s. 1 > 

?■ |s 

' (O 

c 

<A 

(O 

Q> 

31 


o n ^ 

0) c rn 

R? ^ ^ 
^3 O 
0) S rn 

CD 3" C_ 
- "■ > 
Z 
o 

X 


0) 

3 

o 

3- 


fD -a ^ 

- “ o 

o 5 

g- ^ o 

o " 0 ) 
^ (/) 
o c 
O- 
O — 
' c 


sr 3 Q 

3 O Ç" 
O > 
(D’ 00 

O- C > 

8? jr ^ 

s- S “ 

5 i ç 

-t 0) 












'ra < 


«r< 




O.r, 




'e// 


y0.a 








% % 








^o/ 


HATO bin pasa un rato, 
cerca compa pato, 
eynan si tin bon trato. 

Combai amigo i amiganan especialmente pa bosonan UNION HUBENTUD a organisa un 
BIG. . .GREAT. . .HEAVY: VAKANTIEPLAN. 

Coópera cu nos door di asisti na nos actividadesnan, nos ta spera riba bo presencia riba e 
sigiente dianan aki den C.B.N. 

13 july: ROOITOCHT salida 8'or cu bus fey C.B.N. riba e dia aki por haya mas mforma- 
tion fey un di e miembronan di U.H. 

F. 5,- pa persona 

14july: BEURSLEZING: 8'orp.m. 

17 july: ZEEPPOLLO: 8'or p.m. 

18july: HANDBALL: 8'orp.m. 

20july: DISCO: 8'or p.m. te 1'ora.m. 

F. 1,- pa persona. 

1 aug.: WANDELMARS i FIESTA 
8'or te 3'or a.m. 

3 aug.: FIETSTOCHT: 9'ora.m. 
lOaug.: SPEURTOCHT I FIESTA 
8'or p.m. te 3'or a.m. 
tanto pa esaki como pa esun di 1 aug. 
ta F. 3,- pa participante i F. 5, - pa no participante 


BOSO lo por tende mas di e actividadesnan aki na radio of den C.B.N. 
Saludos di boso grupo UNION HUBENTUD. 











Richard Hooi, Yerba Seku, ta skirbi 
un otro tipo di poesia ku nos a ku- 
stumbra ku ne. 

Esaki tin di haber ku e manera ku e 
ta mira i husga nos komunidat. 
Un komunidat parti den un grupito 
ku tin tur poder y un mayoria ku 
tin ku bende sodo di frente pe biba. 
Un komunidat ku un dia pa dia ta 
hundi den e lodo sofokante di falta 
di trabow, kas, pan, sinyansa. Un 
lodo teribel di krimen y hasta sui- 
sidio di hobennan di mayan. Un lo- 
do bergonsoso ku mesun grupitu 


625 i 750 florin 

Abo 
ku ta 
bisa 

kti bo ta 
representant'i 
ptieblo 
abo 

miembrl 

Staten 

abo 

miembrl 

Eilandsraad 

abo 

ku a vota pa 
300 florin mas 
di oumento 
abo 

ku a vota pa 
625 florin 
pa representa 
Corsow 
abo 

ku a vota pa 
750 florin 
pa representa 
Antias. 


donyo di poder a krea anyos tras di 
anyos. Siglos kaba! 

Un Antiyas bende ku stranheru! 

Ta pesei kada poéma di Yerba Seku 
ta un bos i un brasa fuerte di PRO- 
TESTA. 

Ta pesei su poéma ta grita, sklama, 
rebeldia i KRITIKA. 

Richard Hooi ta skirbi di: . . ro- 
sea ku ta papia di dolonan di pa- 
den . . . di viktimanan sin trabow. .' 

Pero e kos mas fuerte dje tipo di 
poésia aki ta ku hamas i nunka e ta 
baha kabes i resigna. 

Aki ta trata di poésia wapu,.rebelde 
i disididu! Poésia ku ta karga den su 
mondongo algu mas ku speransa. 


Poésia di un barika karga di nesesi- 
dat ku ker pari seguridat: esta, 
'" . . . ta un 

nos mester 
ta 

pa nos 
por 

triunfa . . . !! 

E tipo di poésia aki ta marka un 
ERA NOBO den nos literatura! 

(Siegfried Silvanie 
Swidat Tula, juni 1976) 



625 flotin 

sin trabow 

den 

750 florin 

abo 

abo 

riba bo 

ku sa 

mientbrl 

1000 of2000 

kti di 

Staten 

i piko 

kada 100 

abo 

di turluna 

trahadó 

mientbr'i 

625 flomi 

60, 

eilandsraad 

750 florin 

pa luna 

abo 

kontpara 

ni sikiera 

sa. 

ke e 

ta gana 

bo sa 

80 florin 

400 

i 

i piko 

abo 

sa bon 

minimo 

ku sa 

pero tog 

di bo 

kuanto 

b 'aksepta 

mman 

di bo 

625 floritt 

trahadó 

mmannan 

pero tog 

i 

ta sin 

b 'aksepta 

e 30 florin 

trabow 

750 floriti 

ttir siman 

sin iin 

i 

di onderstand 

kas 

aittda 

di bo 

desente 

25 florin mas 

otro niman 

pa biba 

pa kada 


reunton, 
riba bo 
1000 of2000 
i piko 
di turluna 
abtis 7 pueblo 
a bolbe 
bin na kla 
konsenshi 
sus/ti 
atrobe 
a manifesta 
pero kuidou 
rtitnan 
miembri 
Staten 
mientbrl 
Eilandsraad, 
kuidou 
poko poko 
pueblo 
ta realisa 
k 'tin ta 
ptieblo 
sino 

boso mes 
bosnan 
ta representa. 

SGUCHH. PENSR I GONrESTH 



Un di e aktividadnan cu ta haya 
hopi atenshon pa e hobennan di 
Nórd ta "Hersengymanstiek". Mes- 
cos cu tur e añanan anterior. Union 
Hubentud a organisá un "hersen- 
gymnastiek" dfa 11, 18 i 25 di Ap- 
ril. E promé anochi a participá 6 
grupo. E gruponan a bin bon prepa- 
rá i aunke nan a puntrá hopi pre- 
gunta difi'cil, e hobennan tabata sá 
di contestá mayoria di nan. E pro- 
mé ganador tabata e representante- 
nan di Westpunt i na di dos lugar a 
keda e representantenan di Sabana 
Liber. E di dos anochi tambe a par- 
ticipá 6 grupa i aki e representante- 
nan di Tanki Flip a cai na di promé 
lugar i esunnan di Malmók a keda 
na di dos lugar. Dfa 25 di april taba- 
ta e final pa e 4 gruponan. Esaki ta- 
bata un anochi hopi emoshonánte 


ya cu tur e hobennan cu tabata par- 
ticipando, a bin bon prepará. E pu- 
blico tabata hopi entusiasmá, i e sa- 
la, nos por bisa, tabata den tenshon 
i mas nervioso cu e participantenan 
mes. Pregunta un ta bin cu e grupo- 
nan ta contestá di inmediato. Na 
pausa e anotashon tabata: Tanki 
Flip na tóp i Malmok. 

Tur hende tabata kier sá e ora ey ta 
ke'n lo gana. Despues di a refrescá e 
mentenan un poco, e "hersengym- 
nastiek" por a sigui. Aki Sabana Li- 
ber a bini duro, duro pa asina nan a 
pasa na di promé lugá i a gana e 
"hersengymnastiek." 

Na di dos lugá a keda Tanki Flip. 
E "hersengymnastiek" aki a resultá 
un éxito i e interes di e hubentud 
di Nórd ta grandi. Hopi di e hoben- 
nan a opiná cu é ta algo educativo i 


cu bo ta haya hopi informashon ki- 
ko ta pasando cu bo no sa tende 
aki na Aruba mes. Locual tambe a 
atraé e hubentud ta e discoték cu a 
wordu tenf despues di cada "her- 
sengymnastiek", completamente 
gratis. Un biaha mas nos kier a man- 
da un palabra di felisitashon na e 
representantenan di Sabana Liber 
kendenan a sali campion y a demo- 
strá nan sabidurfa y cu a baha mata 
tambe den iinifórmnan y na e repre- 
sentantenan di Tanki Flip pabien cu 
e tftulo di sub-campion. Na e otro 
timnan cu a participá nos kier a bisa 
"Next time better luck, youth." 

Union Hubentud. 



NEW 

HONG KONG 
STORE 

Ta specializa den regalos pa tur 
ocasion; Paña interior i exterior 
pa babies, mucha di school y pa 
damas; Mea y lenso pa caballeros; 
Cosmeticos di tur dase; Tur sorto 
di articulonan pa uso di cas; Prenda 
di Fantasia, etc. etc. 

Tambe pa es temporada escdar 
tin un surtido basta grandi di ar- 
ticulonan pa muchanan di school. 

FOR Dl STORIANAN Dl LABOR NO KONTA 


E BERDADERO STORIA DI DIA 
DITRABOU. 

Chicago — 1886 — 4 di Mei — Re- 
kordá ‘'HAYMARKEr’ 

Industrialistanan di Chicago, 
aun den temponan normaal tin mas 
ku untiki reputashon di "brutali- 
dat". Nan departamento di polis di 
akuerdo ku Henry David, den su 
trabao autoritativo "The Haymar- 
ket Affair," tabata ser wordo usa pa 
largo tempo komo un forza priva na 
servisio di e donjonan di trabao. E 
tabata kibra tur enkuentronan di 
trahador, komo si fuera ta un asun- 
to di cursonan o politika, libremen- 
te acrupa tur den filanan, di rango 
encarcelando lidernan di trahador 
indescriminatoriamente, y okasho- 
nalmente usa nan pistolanan des- 
pues di derumba portanan di sindi- 
katonan nan reunion. 

Mayoria di e officialnan di e 
forza, meskos tambe mayoria di e 
patrolmennan tabata risibi pago for 
di e corporashonnan, igual tambe di 
e estado. Ningun di es industrialista- 
nan, tabata mas konvensi ku e ave- 
rage di officialnan, ku kada welgista 
tabata un agente ekstranjero, y ku 
tur ekstranjero di nasemento tabata 
comunistanan conspirando pa tum- 
ba e ordo establesi. 

E baronnan lokal di carni, por- 
ko, prensa, merkansia, y machina- 
ry di kultivo, e trahadornan di ar- 
madura, Swifts, Medilla, Fields y 
Mc. Cormicks, tabata kana riba tera 
di Chicago ku pasonan royalmente 
grandi, komparando nan mes como 
un clase kasi infinitamente "supe- 
rior" ku e Bohemianonan, Polako- 


nan, Irlandesnan, y Germanonan 
(Alemannan) poblasitando e siudat 
y hasiendo su trabao. Algu di es as- 
pecto di es spiritu (kapitalista) di 


Chicago promer ku Mei 1, 1886, 
por ser wordo obtene for di Chica- 
go Tribune di November 23, 1875, 
den komentario ariba un reunion di 
sinkuenta trahador desemplea, pro- 
testando kontra e politika di e "So- 
ciedat di Relivo y Aydo," den des- 
trubimento di "ayudo" na desem- 
pleadonan. 

"No tin ningun pueblo mas iri- 
tante ku esun Americano, pa tuma 
ley den su propio man. Judge 
Lynch ta un americano di nasemen- 
to i karakter. . . . Tur "Lamp-post 
di Chicago mester wordo decora ku 
un carcas comunista si ta nasesario 
pa preveni initiashon, o preveni 
kwalkier intento pa esaki." 

Durante e promer dos lunanan 
promer ku Mei 1, David ta skribi," 
disturbionan tabata ocuri repetida- 
mente y tabata un vista normaal pa 
mira autonan di patrullaje na ku po- 
lis arma aktivo den e siudat. Duran- 
te di henter Maart y April mas y 
mas e tension tabata subi, meskos 
ku un barometer den solo, komo 
aditionalnan diario miles tabata ser 
rapporta den e korantnan di "Chi- 
cago expekta pa duna nan solidari- 
dat na e strike ariba 1 di Mei. 
Durante di henter Maart y April, 
Albert Parsons y August Spies taba- 
ta traha manera nunka nan a traha, 
persuadiendo sindikatonan lokal pa 


favorese es akshonnan di promerdi 
Mei. 

Parsons, un orador eloquente 
tabata un abogado poderoso. Un li- 
der rekonosi di e forzanan laboral, 
di Chicago. E no tabata solamente 
miembro di The Knights of labor, 
pero tambe fundador, y offisial di 
"The Central Labor Union" ku 
12.000 trahador, miembro. 

Den Maart e trahadornan di 
muebles, machinistanan, plompdo- 
nan, welderdonan, metslanan, y tra- 
hadornan di carga a pasa resolu- 
shonnan pa un welga promer di 
Mei, den kaso di no ser duna pro- 
mer ku es fecha aki, e dia di ocho 
ora. Tempran den April 35.000 tra- 
hador di abbatoir a vota pa join e 
"walk-out", y durante ku es dianan 
di april ta transkuri trahadornan di 
containers, verfdonan, sopijeronan, 
carniseronan, trahadornan di kos- 
nan di hunga, zapateronan, accoun- 
tantnan y imprentadornan a joined 
e movemento gigante. 

Na kabamento di e ultimonan si- 
man di April Bradstreet's tabata es- 
tima ku 62.000 trahador di Chica- 
go lo duna nan solidaridat na e stri- 
ke ariba un di mei, mientras pa dia- 
byerna 30 di April otro 25.000 tra- 
hador di Chicago a demanda e dia 
di ocho ora sin menasanan di strike 
y 20.000 ya a gana kaba e dia mas 
kortiko. 

Mientras ku donjonan di trabao 
tabata mobilisa e Guardia Nashonal, 
reinforsa e forza di Pinkertons, y 
delega polisnan especial, trahador- 
nan a tene 2 meeting masal y gran- 

ec TA 8A ? 


Cu Misa di Sta. Ana na Noord 
No. IV a worde traha entre 1772 - 
1778? 

Cu e santana bjew tawata p'anord y 
p'riba di school, camina Thomas 
Kelly tin su cas y cunucu? 

Cu Padre Juan José de Oropeza a 
cuminza un buki di morto den 
1783 y e ta skirbi di Orua y no Aru- 
ba? 

Cu e promé Arubianonan di Alto 
Vista tawata papia Spañó ? 



Cu nan ta kere cu na Kudawecha ta- 
watin un misa? 

Cu bau guia di Domingo Antonio 
Silvester, Alto Vista a bira cuna di 
religion catolico na Aruba? 


Wel, kiko mas abo sa cu podisé otro 
no sa ainda? Manda bisa nos, asina 
nos lo publika tur esaki den Taray. 

Bo ta corda algun caminda cu a 
cambia for di tempo cu bo tawata 
mas jong? E caminda cu abo a pasa 
pa bai school, e t'ei ainda? 

Con Noord tawata celebra Pascu di 
Nacemento e tempo nan ayá, haci 
fiesta só, hopi comemento of tawa- 
tatin otro fiesta cu ya no ta ser teni 
mas? 

Si bo tin cos pa conta nos hacié li- 
bremente, nos t'aki pa sirbi e pue- 
blo di Noord den tur cos. 

Cu D. A. Silvester a traha un misa 
chikito 'riba su mes gastonan y 'riba 
un pida terreno di dje mes na Alto 
Vista? 


Cu e promé nomber di kapel di Al- 
to Vista tawata "La Ermita" de 
Nuestra Señora del Rosario?" 



di di militantenan, di promer na 
"Knights of Labor rally ariba 17 di 
April, ku presensia di 21.000 tra- 
hador, 7.000 paden, 14.000 pafor, 
di dos ariba dia 25 di April, kamin- 
da Albert Parsons, y August Spies a 
dirigi palabra na mas o menos 
25.000 trahador. 

E korantnan di "Chicago" ku e 
Tribune mayoria bes referiendo ku 
variashon na su thema favorito di 
"un carcas comunista pa kada un 
palo di lus," tabata konsentrando 
nan poder mas bien ariba Parsons y 
Spies, komo e personanan respon- 
sabel pa henter e movemento di 
"dia di ocho ora" na Chicago. 

Mei 1 tabata un bunita dia na 
Chicago. E ruidoso biento binien- 
do for di e lago, mayoria bes furio- 
so den verano, diripente a muri bai, 
y e solo tabata brilla fuerte. E taba- 
ta un dia kalmo, den diferente sin- 
tido y aspectonan, e fabrikanan ke- 
to y bashi, e depositonan sera, do- 
madornan di kabay y kacho hasien- 
do nada, e cayanan deserta, con- 
strukshon podiser suspende, no ta- 
bata tin kolumnan di huma ta sali 
for di cheminejonan di e fabrika- 
nan, abbatoirnan tabata keto. 

Tabata Diazabra un dia ordi- 
nario di trabao, pero un multitut di 
trahador hariendo, combersando 
hasiendo chistenan, y bistir den nan 
mihor bistirnan akompania pa nan 
esposa y yuinan, tabata aglumera 
pa e parada na Michigan Avenue. 
E avenida tabata deslumbra ku un 
alegria vakashonal, hombernan g 
grandi kora na garganta, ku nan 
panjanan reserva, tabata repitiendo 
ku satisfakshon: "EVERYBODY'S 
OUT IN MY PLACE; EVEN 
THE CAT. ", pero den cayanan na 
banda, y ariba daknan serkano taba- 
ta reina un atmosfera scur. 

For di e ruta prinsipal di e para- 
da y den cayanan pega na esaki, 
companianan di polis arma, y offi- 
sialnan especial tabata consentra kla 
pa enforsa "Ley y ordo"l 


(Cont. Pag. 20) 

GRUPO 

UNI 



Grupo Uni a lanta dia 22 di Maart 
1978. Damescomité bieuw mester a 
trece kada uno 2 señoras ku no sa 
sali for di e kasita. Asina a bini mas 
0 menos 25 señoras. Damescomité 
bieuw tabatin otro meta. Nan meta 
tabata solamente juda ora tin fiesta 
den kushina, organiza aktividadnan 
pa fundraising pa Centro di Bario 
Noord. 

Pero nos a realisa cu den e komuni- 
dad di Noord, hopi amanan di cas 
no ta haci nada mas cu solamente e 
trabao di e kasita. Nos a interpreta 
esaki komo algo puro negativo, 
door ku e amanan no ta hanja e po- 
sibilidad pa desaroya otro habili- 
dadnan ku nan tambe tin. 

Aserca nos ta hanja importante cu 
nan ta na altura, ki sorto di posi- 
cion nan tin den nos komunidad, 
pasobra segun nos nan no ta actua 
konsiente di nan derechonan como 
ser femenina y ku un ser femenina 
no ta menos cu un ser maskulino cu 
ta traha y ta gana cen. 

E amanan di casnan aki, por desa- 
roya nan mes y lanta pa exigi nan 
derechonan como ser humano igual- 
dad y respet. 

Nos a organiza hunto cu e amanan 
di kas aki un mainta di koffie y ta 
pesey nos tabata tin na promer in- 
stante e nomber "koffiemorgen". 
Tur diaranson kada pasa dos siman 
tin un encuentro. Encuentronan 
edukativo y recreativo. Durante e 
dos añanan, nan a bishita varios lu- 
gar. 

Algun ejemplos: Agroco, warda di 


Polis, Marinierskazeme, Glassbot- 
tomboat, roundtrips. 

Tabatin charlas di: derechonan hen- 
de muher, door di un maatschappe- 
lijke werkster di Voogdijraad, dok- 
ter a bin kombersa ku nos tocante 
malesanan etc. etc. 

E nomber "Koffiemorgen" a cam- 
bia den un nomber papiamento 
"Grupo Uni". 

Dia 22 di Maart 1980, nan a celebra 
nan di dos aña di existencia, pa cual 
motibo nan a duna un show dia 12 
di april 1980. 

Pa luna nan ta contribui kada uno 
F. 1,- 

Ku e contribushon aki, nan ta kum- 
pra nan mes koffie, lechi, sucu, koe- 
kies of bolo. 

Partisipashon di e amanan di cas 
ta hopi bon y partisipashon den e 
diskushon ta birando luna pa luna 
mas mihor. 

Awor nan mes ta bin ku iniciativos 
y nan mes un ideanan. 

Coordinadora: Glenda Gil 



WIJS: " E FECHA GLORIOSO 

Aki na nort tin un grupo 
ku jama "Grupo Uni" 

Nos tur ta topa otro 
Na Centro Bario Nort 

Tur diarason mainta 
Di nuebe (9) pa diesdos (12) 


Nos tur ta uni hunto 
Y asina deverti' 

Refr.: Diarason mainta 

e dia di descanso 
pa nos ama di cas 
dje parochia di Nort. 

Pasobra den nos vida 
nos turta traha bon 

Pa nos casa y yuinan 
tur ora nos ta cla 



Mainta te anochi 
Trabao no tin su fin 

Den cushina tayonan sushi 
Y cas ta reboltia 

Refr: 

Blo diarason mainta 
nos tur ta descansa 

Un poco aki na Centro 
den e grupo bon un i' 

Nos tur ta para cla tur ora 
Pa nos por juda Nort 

Pasobra nos 'n ta pornada 
Aki den e "Grupo Unl" 

Refr: 

Aki na nort 
Tin un grupo 
Ku jama 
"Grupo Uni'" 

Nos tur ta topa otro 
Na Centro Bario Nort. * 









I 


WOpSGOPO 



CANCER JUNI 22 - JULI 22 
Tin un persona cu tin cudishi riba 
bo. No worry cu nan i demostranan 
cu abo ta bo mes. Un viahe ta dilan- 
ti porta. Haci uso di dje. 


LEO JULI 23-AUG. 23 


Un persona cu bo ta stima lo trai- 
cionabo. Purba di controla bo mes. 
Un tiki pasenshi i cos lo drecha pa 
bo atrobe cu e mesun persona. 



VIRGO AUG. 24 - SEPT. 23 

Es luna aki ta bon pa bo basila. Si 
un di e basilon nan ei fit, stop é di 
biaha, pasobra mas despues cos lo 
bira frega pa bo. Tene bo un poko 
trankilo i bon tempo pa korta ca- 
bei. 



LIBRA SEPT. 24 - OCT. 23 

Bo temperatura ta poko halto. Ba- 
hé un poco pa bo preshon no subi. 
Un ser queri lo asercabo pa confesa 
bo un secreto. Scuché bon. 




SCORPIO OCT. 24 - NOV. 22 

Un carta lo hasibo felis. Tene cui- 
dow kiko lo bo haci i contesté. 
Stop di come poko i haci un tiki 
mas gymnastiek. Korda tene bo 
kurpa. 


r 


SAGITARIUS NOV 23 - DEC. 21 

Un persona lo ofrecebo algo. No 
acepté, pasobra esei lo por perhudi- 
cabo. Es luna aki bai banda di Ho- 
tel, kisas lo bo por topa un turista 
cu por ta bo "Principé azul". Good 
Luck. 

CAPRICORNIUS DEC. 22 - 

JAN. 19 

Jambo biew lo bolbe back na weja 
den es luna aki. Wak kiko bo ta ha- 
si pa e kos no pasabo dos biaha sino 
purba cu comcomber. 


AQUARIUS JAN. 20 - FEBR. 
18 

Den es luna aki bo suerte ta hopi 
bon, pero no hasi cos golos cu né. 
Un persona cu bo tin rabia ariba 
dje kier hasi bon cu bo. 

Pensa kiko bo ta hasi. 




PICIS FEBR. 19 - MRT. 20 

Den es luna aki lo bo por haja un 
noticia satisfactorio. Probecha di es 
chens. Purba di hasi mas deporte i 
controla bo agenda diario. 


ARIES MRT 21 - APRIL 19 

Un persona kier conquistabo es lu- 
na aki. Si ta posibel bisti mas mihor 
i pronto lo e bishita kas. Wak e ma- 
jornan ta satisfecho cu né. 




TAURUS APRIL 20 - MEI 20 

Den es luna aki, bo no por pensa 
bon mas. Tin algo cu ta strobabo. 
Bai un dokter mas liher cu ta posi- 
bel. Cuidow cu ta e barica ta e pro- 
blema. 


GEMINIS MEI 21 - JUNI 21 

Den es luna aki corda tene bo cara 
na top. Y no laga ningun hende 
fayabo. Pronto lo bo haja un noti- 
cia cu lo sorpresabo. Watch out. 

1. SOPPI Dl BANANÁ BERDE 

1 Liber di carni di soppi 
1 Tomati grandi 

1 Sibojo grandi 
3 Banana berde 
1/2 Promenton 

2 Pidaconoflo 
1 Pida seldo 

1 Cuchara grandi di salu 
Alcapara sigun smaak. 

Poco azeta dushi 



Pone awa herebe. Caba pone e car- 
ni, tomati, sibojo, promenton, co- 
noflo y e salu aden y laganan cu- 
shina. Casca e banananan, corta nan 
rondo y hasa nan un poco den zeta 
cayente. Nan no mester bira bruin. 
Nan mester keda geel. 

Ora caba di hasa tur, machicanan 
riba un tabla y e banananan machi- 


ca aki ta bashanan den e wea di sop- 
pi. Ta saca e tornati i sibojo, e pro- 
menton y conoflonan, ta pasanan 
den un colador sacanan jugo y e ju- 
go aki ta bashe den e soppi. Laga 
tur cos sigi cushina bira moli, por 
ultimo tira alcapara sigun smaak y 
corta e seldo chiquito chiquito tira 
aden. Laganan cushina un tiki mas 
y despues e ta kla. 



Ita Ridderstaat 

'TIEDRA NA HALBLAS" 

Un persona cu ta sufri di piedra na 
halblas ta hanja masha hopi dolor. 
E persona kier sa cu ta dolor di 
stoma e ta, pasobra mas tanto e do- 
lor ta trék pa e stoma. Pero e dolor 
ta bira mas duro, specialmente si bo 
come vet of carni di porco. Pasobra 
e piedra ta stoot e vet. Asina cu e 
persona aki bai serca su dókter di 
cas, su dokter di cas ta mandé pa un 



internista. E internista ta manda e 
persona laboratorio pa chek sanger 
y orina. Tambe e internista ta man- 
da e pashent 'Tóntgen" pa bay saca 
potret di halblas. E persona cu saca 
e potret ta manda e potret pa e in- 
ternista. E ora ey, si e pashent mes- 
ter operá, e internista ta manda e 
pa^hent pa un siruhano. E siruhano 
ta bisa e pashent awor cu e mester 
drenta hospital pa e operá. Ora óf 
dia cu e persona drenta hospital nan 
ta bolbe chek tur cos atrobe. Y ma- 
yoria di bes nan ta pidi pa e persona 
pidi su famia pa bin duna sanger. 
Esey ta pasobra cu e operashon ta 
un operashon grandi. E dfa cu e 
persona of pashent mester bay ope- 
rá e no mag come ni bebe nada. E 
pashent ta wordu prepará y hibá 


pa kamber di operashon. Ora tur 
cos pasa, e persona ta bai 'Tecovery 
room" antó ora cu e persona cu- 
minsá bin na tino, e ora ei nan ta 
hiba, e pashent e departamento na 
unda é ta keda. Pero tin hende cu 
nan halblas mester wórdo sacá dor 
di cu ya e halblas ta iritá. Esey ta si 
un persona tarda óf sconde su male- 
sa. Pasobra si bo tarda bo ta core un 
risico grandi mes. Pasobra tur bo ór- 
ganonan por wordo herida. Te hasta 
bo sanger ta wordo danjá of mihor 
bisá venená. Pesey, shonnan, si bo 
ta sinti algo stranjo cu nunca bo no 
a yega di sinti, mihor conseho ta pa 
bay dokter na tempo, pasobra bo 
no sa nunca kiko por pasa. Tin hen- 
de cu tin miedo di dokter of no por 
tende nomber di hospital. 

Pa nos komo adultonan e ta parce 
asina facil: esta sinja skirbi e letter- 
nan i por konta ku e cifranan bao di 
diez. Ciertamente nos ta pensa ku si 
bo pone bon tino/atención práktika 
hopi, lo di mes bo por adquen' e ha- 
bilidad ey. 

Tal vez nos no tin e konocimiento 
suficiente ku muchanan mester ta 
prepará riba un kantidad di tereno- 
nan, pa asina nan kuminsa ku sinja- 
mento. 

Justamente pa e mucha(nan), ku 
na komienso di e eerste klas no ta 
totalmente klá, lo ta di importan- 
cia ku e maestro/a i nan mayornan 
lo tin noción di esaki. Esta pa nan 
por mira ku tin un relashon entre 
un cierto nivel di desarollo ya al- 
kansá i e kapacidad pa sinja cierto 
kos. Tal noción ta preveni' loke nos 
por bai kualificá irroneamente ko- 


mo: "e no ta haci su best, e no ta 
asina intelligente", "no por koncen- 
tra", "e tino ta lew". 

DIFERENCIA ENTRE BANDA 
ROBES I DRECHI. 

E kondishonnan spiritual-korporal 
ku mester ta satisfaktorio pa un 
mucha porsinja lesa; konta pronun- 
cia i skirbi letternan ta forma un to- 
talidad kompliká. 

Pa cuminsa nos kurpa humano ta di 
hopi importancia pa loke ta trata 
sinjamento, ku hopi biaha nos ta 
kere. Por ehemplo pa bo por sinja 
e letternan, bo mester tin, saliendo 
for di bo kurpa, un sentimiento pa 
e diferencia entre robes i drechi. 
Bo por kiboká bo mes ku e palabra- 
nan robes i drechi, basta ku bo sin- 
ti' ku nan ta diferenciá. Sino un "b" 
i un "d" ta un bala ku un palo sin 
diferencia mutuo. 

E letter inicial di un palabra (robes) 
i e ultimo letter (drechi) ta pa e mu- 
chanan ku por orientá nan mes, lo- 
ke ta trata robes i drechi, masha fa- 
cil pa trece nan den un bruhamen- 
to. Mescos ta pasa ku e letternan di 
vocálnan („ei", "au", „ui" etc.) 
Orientashon di robes i drechi tin de 
haber ku un cierto noción (idea) di 
bo mes un kurpa. E desarollo di e 
npción aki ta pa un parti un kues- 
tión di madurez. (ku e tempo e ta 
bin di mes). 

Anto na final di un periodo di ma- 
durez por adquin' door di ejercicio/ 
training dirigf e dominio di un ha- 
bilidad. 

Ora ku cierto proceso di madurez a 
adelantá su mes,kaba un poco, anto 
ejercicio lo juda un mucha finalisá 
esaki. 



Den e enseñanza básiko di lesa i 
skirbi den e prome (eerste) klas di 
awendia tin un kantidad di materia 
di enseñanza hinka aden ku tin me- 
ta di trece e kondishonnan pa sinja 
na un nivel di desarollo suficiente. 

Esaki ta conta tanto pa e ja men- 
shona orientashon di robes i drechi 
kome pa e capasidadnan ku mas 
den e articulo nos lo discutf. 
Como consequencia di e ejercicio- 
nan aki, un gran cantidad di mucha 
ta rekupera e retrasonan chiquito 
pa madurez, cu cua nan ta cuminsa, 
na principio di e anja escolar. 

MIRA DIFERENCIANAN CHI- 
QUITO. 

Nos curpa i e conocimiento cu nos 
tin di dje no ta solamente di impor- 

tancia pa nos orientashon den e es- 
pacio rond di nos. 

Tambe e ta hunga un papel impor- 
tante, como cu den un armonia cu 
nos entendimiento e ta pone nos 
den e condishon di observa tambe. 
Pa lesa i scirbi, e observashon di di- 
ferencianan grandi entre formanan 
grandi. A medida cu nan ta bira 
mas biew, nan por ripara e forma- 
nan di mas chiquito. 

No ta tur mucha por esaki riba e ni- 
vel cu e skool básiko ta tuma como 
salida (pa cuminsa duna les). 
Pa nos cu ta custumbra lesa un co- 
rant, ta incomprendibel cu un mu- 
cha cu na cuminsamento ta haja e 
letteman grandi no por diferencia- 
nan for di otro. 

Asina bo ta mira atrobe con lew ri- 
ba cierto puntonan abo, como adul- 
to ta para di un mucha di seis anja. 


15 























































Den e situashon aki e no ta un cues- 
tion cu e mucha tin mester di un 
bril. Observashon te den detallesnan 
ta un capasidad cu mester di un ma- 
durashon i den e ultimo fase di ma- 
durez esaki por wordu treci' na e 
nivel necesario door di ejercicio 
Esaki tambe ta conta pa e articula- 
shon cla i pa e comprondemento clá 
di loque un otro hende ta bisa. Si 
bo no ta tende e diferencia entre e 
"si" i e "f", of e "n" i e "m", of e 
"e" i e "ei", e "eu" i e "u", anto e 
ora bo no por tene for di otro e let- 
ternan cu ta pertenece na e sonido- 
nan i bo no por usanan na e mo- 
mento necesario. 



Un ultimo aspecto cu ta di impor- 
tancia pa sinja scirbi nos kier a men- 
shona: Ora nos mira cierto figura- 
nan pa nos, ta masha fasil pa co- 
pianan. Pa hopi mucha di seis anja 
esaki ta forma un problema insupe- 
rabel, mientras e muchanan di 7 an- 


ja si por copia esaki. E problema 
por ehempel ta sinta den e dos lin- 
janan cu ta crusa otro: bo ta miré 
si', pero con pa trece e relashon en- 
tre e linjanan ariba e movimiento di 
man. 

En general esaki ta di importancia 


pa sinja scirbi i pinta; como cu bo 
wowo y sinti y musculonan tin di 
traha hunto (manera un instrumen- 
to) pa pone algo riba papel. 

(Akinan atrobe ta di importancia 
madurez i ejercicio). 

(Ta Sigi). 

Despues di tur e trainingnan cu nos 
hobennan di Noord a hasi y cu nan 
tabata bon prepará pa enfrentá e 
otro dos timnan den "Weganan sin 
fin", a yega e gran di'a cu nan lo 
mester topa otro. Pa 8.15 a.m. esak- 
to dos bus bon gestok a sali rumbo 
pa Lago Sportpark. Bou di guia di 
Charles Daké i Baba Richardson e 
bus cu e participante i lidernan a 
pasa^ porta di Lago Sport Park 
cantando den bos halto: Ta Centro 
di Bario Noord ta e club mas 
"great" na Aruba. Weitando tur e 
weganan cu nos muchanan mester 
enfrentá nan mes ku nan, mi tabata 
sigur cu nos lo gana e aña aki atro- 
be. Nos tabata apoyá nos muchanan 
na tur wega cu tabata tuma lugar y 


esei a trese hopi ambiente ribd e te- 
reno. Noord tabata briya den su 
"uniform corá. E otro dos timnan 
tabata Savaneta i YMCA. Nos taba- 
ta na top te ora cu a yega e wega 
di "pintamento di joker" i aki Sava- 
neta a usa su "joker" cual a duné 6 
punto di bentaha riba e korá di 
Noord. Nos pintura no tabata na 
agrado di e hurado i aki nos a cai 
na di tres lugar. Aunke cu nos no a 
gana, nos a comprendé como depor- 
tista cu den un wega ta un ganador 
so tin. Cu e mes un cantica cu nos a 
drenta, nos a despedi' di Lago Sport 
Park rumbo pa Noord. Na caminda 
di Ponton, Ovito, shofer di nos bus 
a tuma un birada. Den tur e desor- 
den cu tabata reina den e bus, nos a 


tende musica "disco" ta resoná den 
nos orea. Tur a keda sorpresá i asina 
nos a yega Scapatodo. 

E pista tabata yen henter ora y 
mientras tanto e "spare-ribs" y e 
pia di galiña tabata wordo prepará. 
Esta dushi e galiña i spare-ribs taba- 
ta! Ningun weso a resta pa e pober 
cachónan di vecindario. Pero pa 
6.00 p.m. a yega e ora di bai cas. 
Asina e gran di'a a yega na su fin pa 
nos. AUnke nos a perde e wega ey 
nos tur a keda mes contento, y ke 
hubo si abo tambe bin partisipá 
otro biaha ku nos? Kisas lo nos por 
bolbe bin cu e copa Noord y asina 
hiba Noord su nomber atrobe na 
top den "Weganan sin fin". 

Skirbi pa: Pierre Lauffer 
llustra: Lilian Gil 



Buchi lan, un pober piscadó di 
Wespen, tabata masha tristo. Hen- 
ter siman el a sinta pisca riba baran- 
ca, sin coi ni un piscá. Su casá cu su 
yunan a come funchi ku sucu, te fa- 
da. Pesei su casá di' cu né: "Buchi 
Lan, Dios ta grandi. Bai tira un liña 
mas na Malmok. Ami cu e mucha- 
nan tin masha gana di come poco 
piscá hasá". 

Buchi Lan a coi su liña di pisca, i el 
a supla te Malmok, yen di speransa. 
Solo tabata kima masha pisá. Anto 
biento tabata lanta tera suta den su 
cara. 

Ora Buchi Lan a yega Malmók, el a 
usa un sóldachi pa has na su ansué, i 
tira su liña na awa. 

A pasa basta rato, sin e sinti ni si- 


kiera un pik na su liña. Hera un 
pinga Buchi Lan a cuminsá cabishá. 
Ma den esei el a sinti un cos pisá na 
su liña. Bon contento, Buchi Lan a 
snuk e liña., laga fir un tiki , bolbe 
snuk, pa e piscá keda bon pegá. I ku 
bn'o Buchi Lan a cuminsá cobra su 
liña. 

Den esei el a mira bóshi di cabei ri- 
ba laman. Masha hopi cabei castaña. 
Buchi Lan no por a comprondé e 
cos. El a sigui cobra liña keto bai. 
Pero di gólpi el a mira un cabes di 
hende na su liña, cabes di un muhé 
cu cabei largo. Logá ta un muhé-pis- 
ká a pega na su liña. Buchi Lan a 
spanta, tira liña abou, sali na careda 
te cas. Ora el a conta su casá cu su 
amigonan, nan di' cu né, cu é mester 
bai busca su liña. Sinoé no por pis- 


cá mas. 

E piscadó a tuma curashi , i bai 
busca su liña. Pero el a bai cu su yu 
hómber mayó pa compaño. 

Riba baranca Buchi Lan a haña su 
liña, bunita lorá. Antó banda di e 
liña tabatin dies purunchi grandi. 
E piscadó cu su yu a keda boca ha- 
bn', mira e puruchinan banda di e 
liña. 

Den esei nan a tende un stém masha 
bunita for di masha leu ta canta: 
"Buchi Lan, bo ta contento? Mu- 
chanan lo come bon. T'ami a pone 
piscá pa boso". 

Buchi Lan a tira un bista riba la- 
man. A pars'é cu te pafó ayá el a 
mira un bóshi di cabei den awa. 
Buchi Lan cu su yu a bolbe cas i 
nan tur a come nan barica yep. 

Ya cu esaki ta promer edishon di 
Taray pa e aña aki Taray lo kier a 
dedicá e columna aki na Periodismo 

Nificashon di e palabra aki ta: co- 
lekshón y publicashón di notisia, in- 
formashónnan, ets. den corant, re- 
vista, vi'a radio y televishon. 
Naturalmente bo ta puntra bo mes 
con el a cuminsa? Ken nan a hasi 
uso di esaki promé? Y con tabata 
su forma? 

Kon ela cuminsa? 

Wel, dunamento di informashon of 
notisia ta algo cu hopi tempo tabata 
wórdu hasi caba. Antes notisia ta- 
bata core rónd di boca pa boca. Cu 
esey, nos por bisa, tabata un di e 
promer formanan di duna notisia. 
Pues un forma primitivo. 

E promer pruebanan di skirbimento 
cu nos por conosé ta di e babilo- 
nionan y Asirionan miles di aña 
atras. Nan tabata nara notisia (su- 
sesonan, desishon di gobiernonan of 
reynan) riba klei of piedra. 

E Agipsionan tambe tabata skirbi 
riba piedra, pero despues nan a des- 
cubn' un planta, yamá papiro, cual 
tabata tin un material ekselente pa 
Skirbi ariba. Nan tabata graba riba 
e blachinan di e mata ey cu un pida 
hero cu punta of tabata skirbi cu 
pluma cu ink. 

Vi'a di e griegonan e uso di papel y 
pluma a pasa pa Europa. Den tem- 
po di romanonan tambe nan tabata 
hasi uso di murayanan pa asina du- 
na e pueblo informashon di desi- 
shon cu gobierno tabata tuma. Pa 
transmiti' notisia di un pueblo pa 
Otro, (ya cu no tabata tin radio, te- 
levishon, telegraf, telefon, ets.ta 
existi') e romanonan tabata skirbi 
notisia den carta y mandele pa un 
otro pueblo. Na e pueblo ey nan ta 
pon'é riba muraya pa sina tur hende 
por lesele. E forma di duna infor- 


mashon aki nan tabata yama "acto 
diurna". 

Algun histórico asta ta bisa cu esaki 
ta e antesesor di prensa moderno, 
cual a ser introdusi' na aña 60 pro- 
me cu Cristo pa Julio César. 

Na China tambe nos conoce e for- 
ma aki di duna notisia y informa- 
shon, esta vi'a muraya. 

Periodismo ta un siensia, un arte y 
un téknica riba su mes. E kuminsa- 
mento di Periodismo casi sigur lo 
ta data for di tempo cu Gutenberg a 
inventa e manera di imprimi' na si- 
glo XV. 

E kuminsamento di duna informa- 
shon imprimi' tabata algo cu tabata 
wordu vigilá striktamente, pasobra 
esaki tabata wordu considerá como 
un arma peligroso. 

Te na aña 1702 e promé corant na 
Inglatera por a sali sin mucho pro- 
blema (Daily Courant). 

Na 1690 e promer corant di un bla- 
chi a wórdu publicá na Merca, tem- 
po cu Merca tabata colonia di Ingla- 
tera ai'nda. 

E corant aki a wordu pará, pasobra 
é tabata wórdu publicá sin autori- 
sashon y alabes tabata un arma con- 
tra e inglesnan. 

Periodismo na Aruba. 

Rond mundu, y pa un gran parti aki 
na Aruba, periodismo a bira un pro- 
feshon pa hopi. 

Na Aruba e fasilidad pa imprimi' no 
tabata existi' te aña 1894, na cual 
aña notario J.J. Beaujon a lanta 
"Arubansche Courant". 

Den un imprenta chikito esaki taba- 
ta wórdu imprimi' dor di sr. Nadi 
Henriquez. 

Folkert Steenmeijer, den su studio 
di bida cultural na Aruba, ta bisa cu 
te na aña 1928 e "push" pa impri- 
mf a bin na Aruba. 









Despues di e stablesemento di Lago 
mas corant a aparesé y blachinan di 
aviso di dos. 

Despues di guera mundial nan a 
cuminsá publicá mas notisia via im- 
prenta. 

Na 1938 dokter Adriaan F. Dusden- 
broek a lanta "Aruba Post". 

Esaki tabata bou di direkshon re- 
dakshonal di Simson Vieira. Esaki 
ta un corant redactá na ingles y ta 
duna notisianan mundial. E infor- 
mashonnan aki Vieira ta haya nan 
di un agensia di notisia Americano 
cual nan é ta risibf via telegraf. E 
mes tabata un telegrafista. 

Despues cu Vieira a biaha pa exte- 
rior e corant aki a disparsé dor di cu 
nan a cumpra e corant. 



Te awe tin un libreria cu ta hiba e 
nómber di Aruba Post. Cu restonan 
di e courant Aruba Post y "De Aru- 
baanse Courant" a ser lantá. Den 
poco tempo esaki a conkistá plasa 
na Aruba. Tabata sali casi 2000 
ehemplar. Dor di cu no tabata tin 
ningun revista cultural óf sienti'fico 
amda e tempo ey, "Arubaanse Cou- 
rant" tabata ocupá e puesto di un 
revista. Esaki tabata duna informa- 
cion cultural y sienti'fico na Aruba, 
ademas di noticia local y interna- 
shonal. 

Lago tambe tabata tin su mes un se- 
manario, yamá Esso-News, e unico 
cu potret den e tempo ey. 

Den un buki di Joh. Hartog tin un 



lista di diferente coranty semanario 
cu a wordu publicá na Aruba te 
1953. 

Na 1899, "El Faro" a wordu lantá 
y publicá. E tabata un semanario 
na papiamento, hulandes y spaño. 

Na 1934, "El despertador", un se- 
manario na cuater idioma: papia- 
mento, hulandes, spaño y ingles. 

Na 1935 Noord ta haya un noticia 
religioso pa e parokia. "Strea di 
Noord" tabata tin como redaktor 
pastoor Pius Paanakker. 



Ken di nos lesadornan por tin un 
exemplaar ainda di e revista mas 
bieeuw di Noord, esta "Strea di 
Noord." Pa e persona cu tin uno 
lo tin un premio disponibel. 

Tambe "El Observador" a aparecé 
na hulandes, spaño y papiamento. 
"UN SEMANARIO DEDICA NA 
INTERES Dl PUEBLO Dl ARU- 
BA" tabata e lema di e semanario 
aki. 

Na 1938, "Aruba Post" ta hasi su 
debut como un diario. 



Na 1939, "El Deporte" a ser fun- 
dá y tabata trata deporte. 

E semanario menshoná aki riba ta 
djis algun di e 90 corant y semana- 
rio cu a sali for di 1894 te 1953. 
Nos por ripará cu diferente di e se- 
manarionan tabata tin diferente ca- 
rákter. Tabata tin e.o. politico, in- 
formativo, deportivo, religioso, co- 
mercial y hopi mas. 



Fuera di loke nos a puntra nos 
mes na cuminsamento nos ta pun- 
tra: Di con Periodismo a cuminsa?? 
Esaki por wordu contestá cu lo si- 
guiente (saca for di un tekstro di 
Armando Arroyo Gomez): "(. . .) 
La actividad periodistica responde 
a una necesidad en el hombre, por 
ser este un ente que hace vida so- 
cial. 



Siente, por eso, la necesidad de in- 
formar, de dar noticias a sus seme- 
jantes sobre los sucesos o aconteci- 
mientos importantes que observa 
o descubre y que muestran tener 
algun interés para los demás. (. . .) 
Alabes, cu e frasenan aki nos di 
Taray ta duna un parti di nos meta 
cu Taray. Aunke cu nos no ta pro- 
feshonal nos ta trata di tene nos 
pueblo mas bon informá posibel. 

KORESPONDENCIA 

Hóbennan (mucha homber y mucha 
muhér) di Nórd, entre 15 y 18 aña, 
cu kier corespondé cu hobénnan di 
Bélgika, por manda nan nomber, 
adrés, edad, na Centro di Bario 
Noord P.O. Box 322 of Noord 74, 
of duna bo nomber personalmente 
serka Glenda Gil na Centro di Bario 
Noord. 





(obreronan) 

E cuatro trahadornan balente 
di C.B. Noord. 


(Continuashon Paglna 10) 

Ariba daknan na lugaman strategi- 
ko polis, Pinkerston, y offisialnan 
di millitia tabata staciona ku riffle y 
otro armaduranan di quera. Den ar- 
mario di estado 1.350 miembro di e 
Guardia nashonal a ser mobilisa, y 
bao arma, uniforma, equipa ku sko- 
petnan . . . y kla pa marcha al in- 
stante. Den un edifisio di ofisina 
central tabata algomerando lidernan 
miembro di e "Citizen Commitee" 
kendenan tabata reuniendo den sec- 
cionnan continuo "Comite di suida- 
donan" durante henter dia prepará 
pa risibi raportdi tur puntonan di e 
konflicto impone; E staff general 
ku ta basa di dirigi e batalla pa salba 
Chicago di e dia comunista di ocho 
ora. 

Albert Parsons, su figura firme 
delega, ta sintie bon. Kanando den 
e lus suave di solo di Mei ku Lucy 
y su dos joeinan, na kaminda pa 
"Michigan Avenue", su curazon la- 
tiendo den su mes ora di mira e mi- 
les y miles di welgistanan formando 
nan mes parada. August Spies, su 
mihor amigo, moviendo su musta- 
shi geel, ku un plaser exita a bin 
kore trese un kopia di "The Chica- 
go Mail". Algun 340.000 trahador 
tabata marchando sobre di henter e 
continente. Mas o menos 190.000 
a bai den welga. Na Chicago al^un 


80.000 a "walk out" pa e dia di 
ocho ora, y mayoria di nan, Spies 
tabata bisa, demonstrando ku mo- 
vimientonan di su man tabata na es 
momentonan ei mes presente war- 
dando pa e parada kominsa. Mane- 
ra komo si fuera un inspirashon re- 
flexionario ela indica un editorial 
den the Mail ku tabata bisa partial- 
mente: 

"Tin dos rufiano peligroso den 
tur sentido den e siudat aki. Dos 
kobarde skondi kende nan ta tra- 
tando di crea problema. Uno di 
nan ta yama Parsons; e otro ta ser 
jama Spies. . .". Markanan pa awe. 
Tene nan na vista. Tene nan perso- 
nalmente responsabel pa kwalkier 
problema ku sosode, hasi un ehem- 
plo di nan si surgi problema." 
E parada tabata kuminsando, e mi- 
lesnan tabata na kaminda, kada 
miembro di dje sintiendo un emo- 
tion surgiendo alegremente di e fe- 
liz solidaridat durante di ta mar- 
chando. E muchanan algun bes ta- 
bata kibra for di nan mayornan y ta 
skapa bai dilanti. Hendenan harien- 
do ku un gozo ferviente, continua- 
mente mirando bek atras ariba e 
marcha su kurso ku tabata parse un 
symbolo visible di poder di traha- 
dor ora nan ta Uni. 


YUDA C.B.N. TRAHA DURO PA NOORD TIN UN BON FUTURO. 

AGENQA Ql QENTEO Ql eAftlO NOOOQ 


1 juli: 8.00 p.m. 

Reunion di directiva di C.B.N. cu Osticeba. 

2. juli: 8.00 p.m. 

Knock-out di Ping - Pong (damas). 

4. juli: 8.00 p.m. 

Finale di K.O. di Ping-Pong (damas y caballeros). 

5juli: 8.00 p.m. 

Songfestival pa adultos, organiza dor di St. Annaschool. 

9 juli: 8.00 a.m. — 2.30 p.m. 

Grupo Uni tin un eskurshon na Aruba Aloé Balm y na Balashi. Despues nan 
lo bai Mangel Halto. 

9 juli: 9.00 a.m. — 12.00 p.m. 

Grupo di Aktividat lo tin estafette y video pae muchanan di Grupo di Akti- 
vidat. 

10 juli: 9.00 a.m. — 12.00 p.m. 

Grupo di Aktividat lo tin un speurtocht pa e muchanan di Grupo di Aktivi- 
dat. 

11 juli: 9.00 a.m. — 12.00 p.m. 

Grupo di Aktividat lo tin hersengymnastiek pa e muchanan di Grupo di Akti- 
vidat. 

6.00 p.m. — 10.00 p.m. 

Grupo di Aktividat pa clausurasu aktividatnan ku un kampvuur na Don Bos- 
coClub. 

16 juli: 8.00 a.m. — 12.00 p.m. 

Grupo Uni ta organiza hunto ku e lidernan di Bibito Pin un mainta pa e mu- 
chanan di Bibito Pin, den Centro di Bario. 

16 juli: 7.30 p.m. 

Reunion di Dameskomité di C.B.N. 

26 juli: 8.30 a.m. — 3.30 p.m. 

Fiesta di Santa Ana, lo win un dia di fiesta pa hende grandi di 70 aña pa ari- 
ba, den Centro di Bario. 


Pa e programma di UNION HUBENTUT mira pagina 6. 

— Tur dialuna y diarason di 8.00 p.m. te 10.00 p.m. tin training di team di B-Klas di Basketball den Sport Cen- 
trum Noord. 

— Tur diamars tin reunion di directiva den Centro di Bario Noord. (8.00 p.m.). 

— Tur diarason Grupo Kikinosa (Grupo Teatral) di C.B.N. ta train den film lokaal di St. Annaschool. Esaki ta 
pa hobennan di 13 aña pa ariba. Si bo tin hopi smaak pa actua, bin inskribi bo nomber serka Glenda Gil na 
C.B.N. 

— Tur diaviernes, si no tin ningun aktividat den Centro di Bario, tin posibilidat pa mira VIDEO. P.E. The Deer 
Hunter, Orca, peliculanan bestial. 

— Tur atardi y tur diasabra y diadomingo tin posibilidat pa hunga, train ping-pong, domino etc. 

— Tur diasabra di 2.00 p.m. te 3.00 p.m. tin training di baile di muchanan chikito di Centro di Bario Noord. 

— Tur diadomingo di 2.00 p.m. te 4.00 p.m. tin trainipg di baile di “Grupo Tawatuma*', di Centro di Bario 




“NO TIN MAS 
SURDU CU ESUN 
CU NO KIER 
L ^ TENDE“ __> 

